**Lasten Keskuksen kevään 2017 tuotantossa on juhlavuoden teemoja ja uutuuskirjoja tutuilta ja uusilta tekijöiltä**

Tiedote 25.11.2016

Lasten Keskuksen kirjakevät 2017 tarjoaa jälleen monipuolista ja laadukasta lukemista.

Varhaisnuorten kirjoissa esiin nousevia teemoja ovat muun muassa nuorten tunnetaidot, avaruus, tietoturva ja netiketti.

**Ronja Salmen** ja **Jami Nurmisen** *Onks noloo?* -kirja saa toivottua jatkoa. Kirjan ja ruusun päivän nimikkoteos jatkaa noloilua, tällä kertaa leirikoulussa. Tunteiden dynamiikkaa ja tunnetaitoja käsitellään ja harjoitellaan **Anne-Mari Jääskeläisen** ja **Sanna Pelliccionin** (kuv) kirjassa *Mitä sä rageet?* Verkon fiksusta ja turvallisesta käytöstä kertoo nuorten tietokirja *Oikeella tavalla online!* **Tittamari Marttisen** ja **Terese Bastin** (kuv) suosittu Leon lemmikkiuutiset -sarja jatkuu teoksella *Lemmikkien laivamatka*.

Katselu- ja kuvakirjoissa rauhoitutaan unen tulon äärellä, suoriudutaan ensimmäisestä parturikäynnistä ja etsitään prinssi Hurmeloa.

**Marjo Nygårdin** värikylläinen ja mullantuoksuinen *Kaikessa on itua – Siilin puutarhassa* tutustuttaa puutarhanhoidon salaisuuksiin ja kasvun ihmeeseen. Reformaation juhlavuonna matkataan Mikael Agricolan aikaan. *A sanoi Agricola*  -teos tarinoi suomen kirjakielen synnystä ja elämästä viisisataa vuotta sitten. Tekijöinä ovat **Tytti Issakainen**, **Maisa Tonteri**, **Kaisa Häkkinen** ja **Pekka Rahkonen** (kuv).

**Liitteenä** Lasten Keskuksen kevät 2017, word ja pdf.

Linkki sähköiseen luetteloon:

<http://issuu.com/kirjapaja/docs/lk_kirjapaja_lastenkirjaesite_2016_>

**Lisätietoja**: Lasten Keskus ja Kirjapaja Oy, viestintäpäällikkö Marja-Liisa Saraste, [marja-liisa.saraste@lastenkeskus.fi](mailto:marja-liisa.saraste@lastenkeskus.fi). 09 6877 4535.

**Arvostelukappaleet:** Minna Vatja, [minna.vatja@lastenkeskus.fi](mailto:minna.vatja@lastenkeskus.fi)

